
Qaid  yelint  flores  et  acerra  taris 
Plena  miraris? 

Hor.  Od.  III,  8,  2. 


Oam  Britannomin  GaUorumque  musea  larga  monumentonim  e  Nini 
et  Babylonis  ruinis  erutorum  messe  farciuntur,  nostrarum  rerum  ea  est  con- 
ditio,  ut  in  spicilegio  faciendo  nobis  sit  acquiescendum.  Attamen  opportuno 
casu  accidit,  ut  cum  F.  Maleri,  equitum  Badensinm  quondam  magistri, 
monumenta  in  villa  amoenissima  civitati  Aureliae  Aquensium  imminenti  con- 
gesta  perlustraremus,  in  turibulum  aeneum  incideremus  quod  manifestum  Assy- 
riae  artis  characterem  prae  se  ferret  ^).  Quod  cur  hac  potissimum  litte- 
rarum,  quas  gratulationis  causa  ad  vos,  CoIIegae  summe  reverendi,  trans- 
misimus,  occasione  oblata  publici  juris  fecerimus,  nemo  mirabitur,  qui  repn- 
taverit,  Germaniae  academias  tam  arcto  communium  studiorum  contineri 
vinculo,  ut  quidquid  boni  vel  adversi  uni  earum  acciderit,  id  ceterae  quoque 
ad  sese  pertinere  censeant.  Pro  hac  mutua  voluntate  festos  saecularium, 
quae  nobis  indixistis,  dies  nos  quoque  piis  votis  prosequimur,  et  supremo, 
qui  Academiae  vestrae  quartum  has  ferias  reduxit,  Deo  una  vobiscum  gra- 
tias  agimus. 

His  praemissis  ad  ipsam  acerrae  nostrae  descriptionem  transire  liceat, 
quam  quidem  pauUo  brevius  Jacobo  Martorellio,  professore  Neapolitano,  a 
quo  thecam  calamariam  Herculani  detectam  septingentis  paginis  formae  qua- 


13  Asservatur  hodie  in  Museo  Caroliruensi,  in  quod  cum  reliquis  F.  Maleri  mo- 
numentis  antiquis  translatum  esL 

ternae    descriptam   esse  Winckelmannus  refert  '),   nos   transacturos   esse 
spondenus. 

In  possessionem  hujus  tnonumenti  yem*t  F.  Malerus  Romae  octavo 
fere  saeculi  nostri  lustro  per  mercatorem,  qui  opus  in  Aegypto  inventum 
et  Alexandria  Romam  advectum  a  praefecto  classis  Pontificiae  emerat.  De 
loco  autem,  in  quo  inventum  sit,  tantum  abest  ut  certi  aliquid  compertum 
habeamus,  ut  ea  de  quaestione  lata  conjecturae  pateat  area.  Et  primo  qui- 
dem  adspectu  in  promtu  est  suspicio,  turibulum  nostrum  ex  Asia  Alexan- 
driam  allatum  esse;  illa  enim  aetate,  qua  nonnuUi  quidem  sagacis  ingenii 
viri,  quantum  lucis  ad  illustrandam  generis  humani  historiam  e  neglectis  Nini 
ruinis  aliquando  proditurum  esset,  divinaverant  ^),  nemo  autem  Assyriae 
artis  monumentum  viderat,  tale  opus  a  mercatoribus  suum  cuique  merci 
locum  adtribuere  consuetis,  ad  Aegyptiam  vel  Indicam  artem  referri  ne- 
cesse  fiiit.  Quod  qui  statuere  velit,  nemini  invidemus;  nobis  autem  Assy- 
riae  artis  monumentum  in  Aegypto  detectum  nihil  habere  videtur,  quod  mer- 
catoris  Romani  fidem  in  dubium  vocare  nos  cogat,  cum  modo  vi  armorum  et 
expugnatione  modo  connubio  regum  et  foederibns  mutuum  inter  Aegyptum 


2)  Epist  ad  L.  Usterium  tum  Neapoli  degentem  data  d.  xxiv.  m.  Febr.  a.  MDCCLXI. 

3)  Primo  loco  nominandus  est  Od.  Muellerus,  qui  admodum  juvenis  ad  illas  re- 
giones  oculos  convertit.  V.  Kunstblatt  1820.  nr.  60.  Kleine  deutsche  Schriften 
y.  n.  p.  525.  Distinctius  B.  Niebuhrius  in  Mus.  Rhenano  anno  MDCCCXXIX. 
Vol.  IIL  Fasc.  L  pag.  41.  pronuntiavit :  Ninive  wird  das  Pompeji  Mittelasiens 
werden,  eine  unermessliche  und  noch  unberuhrte  Fundgrube  fur  unsere  Nach- 
kommen,  denen  ein  ChampoIIion  fur  die  assyrische  Schrift  nicht  fehlen  wird. 
Similiter  Movers  CHist.  Phoenicum)  a.  MDCCCXLL  T.  L  p.  6.  ^Vielleicht  lassen 
die  in  dem  Schutthaufen  des  alten  Ninus  vergrabenen  Denkmaler  den  Mittel- 
punkt  altasiatischer  Cultur  entdecken,  von  dem  aus  auch  der  religiose  Ideen- 
verkehr  zu  den  Medopersern,  Lydiern  und  Kleinasiaten  einer-,  und  zu  den 
Semiten  andererseits  seine  Richtung  nahm." 

et  Assyriam  commerciuDi  intercessisse  constet.   Si  Sah.  Birchiuh  ^),  Aegyp- 
tiarum  litterarum  doctissimum  interpretem,  audimus,  Babylon,  Ninus  et  Thebae 
ab  initio  usque  ad  finem  dynastiae  decimae  octavae  inter  se  junctae  fuerunt; 
deinde  societas  restituta  sub  regum  Taniticorum  dynastia  vicesima  prima, 
cujus   rex  Pehor  sive  Pehar  novemdecim  filios  habuit,  quorum  duo  semi- 
ticae  originis  nomina  gesserunt;  septimi  enim  nomen  Ma-swa-ha[r]va,  octavi 
Ma-swa-kahata,  Masios,  populum  in  septentrionali  Nini  parte  situm  in  ani- 
mum  revocat.     Non  minus  in  sequente  regum  Bubasticorum  dynastia  plura 
nomina  semiticam  radicem  referentia  inveniuntur,  ut  regum  Sheshank  ejusque 
filiorum  Shapud  et  Osorchon,  Nimrot,  Takilutha  sive  Takellothis,  reginarum 
Lekamat  sive  Rekamat,  Karmam  sive  Kalmim.    Praesertim  in  nominibus 
Osorchon,  Nimrot  et  Takilutha  Assyriorum  Sargon,  Nimrod  et  Tiglath  facile 
agnoscuntur.    Similiter  Rawlinsonus  ^),  in  perscrutandis  cuneatis  Assyriorum 
inscriptionibus  impigre  elaborans,  inter  devictos  populos,  quos  obeUscus  in 
colle  Nimrud  effossus  regi  Assyriae  tributum  ferentes  viva  imagine  reprae- 
sentat,  etiam  Aegyptiorum  nomen  invenit,  et  nuper  ^  in  recitatione  coram 
frequente  consessu  Societatis  Britannicae  litterarum  promovendarum   causa 
constitutae  facta  Aegyptum  et  Aethiopiam  ab  Assyriorum  rege  Esar  Haddon, 
Sennacheribi  filio,  expugnatam  esse  retuUt. 


4)  Observations  on  two  egyptian  cartouches  and  some  other  ivory  ornainents, 
found  at  Nimroud,  read  January  27^,  1848.  in  Transactions  of  the  Royal 
Society  ofLiterature  of  theUnitedKingdom.  Sec.  Series.  yoLIII.  Lond.MDCCCL. 
pag.  164  sqq.  Conf.  Layard,  Nineveh  and  its  remains,  Lond.  1849.  Vol.  IL 
p.  206  sqq. 

5)  Commentary  of  the  Cuneiform  Inscriptions  of  Babylonia  and  Assyria.  London 
1850.  8. 

6)  Ex  Athenaeo  lingua  vernacula  redditur  in  commentariis:  Ausland,  5.  Sept. 
1856.  nr.  36.  p.  807. 

Sed  missis  his  litterarum,  quas  neque  legere  neque  ab  aliis  lectas 
examinare  possumus,  documentis  monumentorum ,  quae  in  his  quaestionibus 
litteris  locupletiora  esse  censemus,  testimonia  consulamus.  Quod  Lucianus  0 
Assyrios  sacra  et  caerimonias  ab  Aegyptiis  accepisse  dicit,  id  magna  ex 
parte  monumentis  recens  detectis  confirmatur,  in  quibus  fere  omnia,  quae 
sacrae  Aegyptiorum  arti  maxime  propria  sunt,  inveniuntur  ^},  crux  ansata, 
quam  Dii  regesque  manibus  tenere  solent,  Sphinges,  scarabaei  Assyria  signa 
gerentes,  loti  flores,  vasa  Aegyptiam  formam  referentia,  denique  obelisci  ^). 

Contra  vero  etiam  in  Aegypto  non  pauca  ad  Assyriorum  sacra  per- 
tinentia  monumenta  inveniuntur.  Variae  fuerunt  apud  antiquos  populos  ex- 
terorum  deorum  cultum  invehendi  caussae;  modo  victores  expugnatarum 
urbium  diis  evocatis  nova  templa  foverunt,  modo  si  patrii  Dii  ingentibus 
calamitatibus  remedium  a£Perre  non  potuerunt,  ad  alienos  confugerunt,  modo 
filiae  regum,  cum  exteris  principibus  matrimonio  junctae  patriorum  Deorum 
cultum  in  novam  patriam  transtulerunt.  Itaque  non  mirum  est,  si  pro  mutuo, 
quod  supra  exposuimus,  Aegypti  Assyriaeque  commercio  praecipue  Mylit- 
tam  sive  Venerera  Assyriam  ^^),  a  mulieribus  praecipua  religione  cultam, 
inter  Aegyptios  Deos   conspicimus.     Imaginem  ejus,  supra  leone  adversa 


7)  De  (lea  Syr.  c.  2.  xpaiTX  {jlev  wv  avOpwxwv,  twv  ri[uXi  iS(/.ev,  AiyuTrTiot  \i- 
yovTai  6et3v  ts  ivvoirjV  Xa[3eiv  xai  ipa  tiaxG^xi  xal  Te[xevea,  xat  xavYiyupia?  axo- 
SeEar  -TrptSTOi  Se  xal  ouv6[jt.aTa  tpa  eYvoxjav  Jtal  "ko-^ou^  tpou?  eXe^av.  (xeTa  Se  oO 
TzoXXoTvCi  )(p6vw  TPap'  AiyuTiTitov  Xoyov  'Adcupioi  i^  6eou?  yijcouaav  xal  ipa 
xai  vyjou?  •yiYSipav,  iv  TOiot  5cai  aYaXjxaTa  eSevro  xai  ^oava  6<mi(yavT0. 

8)  Layabd  Nin.  and  its  remains  V.  II.  p.  213.  214.  R.  Rochette  sur  la  croix 
ansee  1846. 

9)  Unus  in  colle  Nimrud  a  Layardo  deteclus  (v.  Nin.  and  its  rem.  L  p.  346.  IL 
p.  214),  alter  priore  major  a  Rawlinsono  v.  Allg.  Zeitung  1853,  p.  3659.  b. 
1854.  m.  Majo. 

10)  Herod.  L  131. 

facie  stantis,  dextra  tres  loti  flores,  sioistra  duos  angues  tenentis  exhibet 
tabula  ex  sanctuario  templi  in  Nobia  loco  Abou-Sembil  appellato  in  Museum 
Britannicum  translata  ^O*  Alteram  similem  tabulam,  e  loco  ignoto  in  Museum 
Gallicum  illatam,  nuper  edidit  F.  Lajard,  V.  Cl.  in  libro  quem  de  cultu 
cypressi  edidit,  bonae  frngis  pleno  *^},  quae  quidem  eo  maxime  differt  a 
priore,  quod  Deam,  quae  in  illa  Isidis  more  tenuem  vestem  gerit  corpori 
arcte  applicatam,  nudam  exhibet,  cesto  Veneri  proprio  *^)  supra  pubem 
cinctam.  Tertia  ejusdem  argumenti  tabnla,  Deam  nudam  repraesentans, 
asservatur  in  Museo  Taurinensi,  quarta  valde  detrita  et  fragmentum  quintae 
in  Museo  Britannico. 

A  Mylitta  Assyriorum  nomine  solum  non  numine  diversa  fuit  Anaitis, 
ad  quam  monumentum  Dianae  Persicae  Graechwyliae  repertum  docta  dis- 
sertatione  nuper  retulit  J.  G.  Stikeuus,  Jenensis  *^).  Hujus  Deae  cultus  late 
per  Asiam  pervulgatus  ^^),  et,  quod  nomina  Beth-Anath  (i.  e.  templom 
Anaitidis)  et  Beth-Schemesch  (h.  e.  templum  Solis)  in  libro  Josuae  XIX,  38. 
testantur,  a  Palaestinensibus  quoque  ante  terram  ab  Israelitis  occupatam 
receptus  *^),    etiam  in  Aegyptiorum   templomm   adyta  penetravit     Ut  in 


1 1)  Postquam  H.  E.  Prisse  CMonuments  egypt.  tab.  XXXVII.)  delineatam  primus 
edidit,  repetita  est  a  Lajardo  CRecherches  sur  le  culte  de  Venus  Tab.  XIV.  E. 
Layardo  Nin.  and  its  rem.  IL  p.  212.)  et  in  nostra  commentatione  de  Nemesi 
Tab.  I,  1.  . 

12)  Recherches  sur  le  culte  du  cypres  pyramidal  1854.  pl.  XL  cum  docta  liberi 
baronis  de  Rouge  explicatione  eidem  libro  p.  174  —  182  inserta. 

13)  Luc.  de  deo  Syr.  c.  32.  ej^ei x,al  )ce<JT6v  w  {aouvxv  Tr,v  Oupavir,v  x.o(Tpt,eou(7i. 

14)  De  Dianae  Persicae  monumento  Graechwyliano,  Jen.  1856.  Cfr.  E.  Gerhard 
Ephemerid.  Archaeolog.  1854.  nr.  61—63. 

15)  V.  Creuzer  Symbol.  IL  p.  353  sqq. 

16)  Emm.  de  Rouge  in  Lajardi  libro  modo  laudato  p.  183. 

cylindro  Mnsei  Britannici  '^  deam  duabus  pharetris,  arcu  et  sagitUs  armatam 
tigri  insistentem  conspicimus,  ut  Lacedaemonii  in  Cytheris  insula  armatum 
Uraniae  ^oavov ,  a  Phoenicibus  sine  dubio  invectum,  coluerunt  *^,  ita  in  ta- 
bulae  e  Nubiae  templo  in  museum  Britannicum  translatae  parte  inferiore 
deam  sedentem  videmus,  dextra  hastam,  sinistra  securim  tenentem  *^,  cui 
nomen  Anta  adscriptum  esse  testatur  Emm.  de  Roug^  ^^). 

Idem  Sesostris  Magni  filiam,  quam  titulus  magnifici  Nubarum  monu- 
menti,  in  loco  Ipsamboul  siti,  Baita-Anta  appellat,  ab  Anaitide  nomen  duxisse 
censet.  Quibus  si  addas  etiam  supremi  Assyriorum  Dei,  Baal,  nomen  in 
Aegypti  monumentis  lectum^^j,  non  dubitabis,  his  Assyriae  artis  monu- 
mentis  in  Aegypto  repertis  turibulum  nostrum  adjungere  quantivis  pretii 
habendum,  quod  in  tabula  adjecta  ea,  quae  est  monuraenti  ipsius,  magni- 
tudine  delineandum  curavimus.  Imitatur  arae  formam,  pedibus  leoninis  nixae, 
quales  duas  trilateras  e  colle  Khorsabad  Layardus  effbdit  ^^) ;  singulari  autem 
arte  ita  compositum  est,  ut  lamina  superior,  operculi  locum  tenens,  super  qua 
leo  suem  comprimens  ab  utroque  latere  felibus  jacentibus  caelatus  est,  pro- 
tracta  carbonibus  et  turi  injiciendis  occasionem  det.  Cetera  ita  adornata 
fuisse  videntur,  ut  a  foramine  ad  litt.  c.  conspicuo  catella  penderet,  cujus 
in  fine  ligula  ad  litt.  d.  inserta  operculum  ita  contineret,  ut  turibulum  catena 
inter  litt.  e  et  f  expansa  vibratum  fiimum  per  os  et  aures  bestiarum  emit- 


17)  Vide  Lajard,  Recherches  sur  le  culle  de  Venus  pl.  IV.  12.   R.  Rochette,  Herc. 
Assyrien  pl.  IV.  16.   Gerhard  1.  I.  tab.  LXIII.  4. 

18)  Paus.  III,  23,  1.  To  Se  icpov  rfi?  Oupavia;  ayiwTaTOv  xai  iepc5v  67r6(ja  'A^poSCT»)? 
wap'  "EXXyigCv  eoTiv  apj^ai^TaTov.  auTio  Se  -fi  0e6;  ^6avov  <»)7cXi(T[jievov. 

19)  V.  Lajard,  Recherches  sur  le  culte  de  Venus  pl.  XIV.  F. 

20)  I.  I.  p.  179.  182. 

21)  Sam.  Birch  Transactions  of  the  R.  Soc.  of  Liter.  Sec.  Ser.  Vol.  lU.  p.  161. 

22)  V.  Nin.  and  its  remains  H.  p.  470.  et  nostram  tabulam  L  nr.  3. 

teret.     Plena  quidem  sunt  primaria  Europae  musea  supellectile  ad  sacra  per- 
tinente,  nec  desunt  acerrae-^},  i.  e.  arculae  in  quibus  tus  sacrificiis  adhi- 


23)  Acerras  partim  aeneas,  partim  mnrmoreas  ofFerunt  Causeus  (De  la  Chausse) 
Mus.  Rom.  T.  II.  pl.  IX.  Montf.  L'Ant.  expl.  T.  II.  P.  I.  pl.  LIV.  LV.  i.  Supplem. 
T.IL  pl.XV,3.  CaylusRecueil  T.L  pl.XCIL2.  T.IV.  pl.  LXXXVL  1. 2.  Consulto 
omisimus  acerram  ex  ossibus  factam,  quam  nuper  in  Museum  Britannicum  immi- 
grasse  comperlmus.  De  qua  cum  paullo  accuratius  disputandum  sit,  subjungimus 
descriptionem,  quae  in  Gerhardi  commentariis  archaeologicis  1853.  nr.58.  p.385. 
continetur:  „Der  Deckel  stellt  Amymone's  Entfuhrung  dar.  Poseidon  tragt 
seine  Schone  mitten  aus  dcm  Kreis  ihrer  erschrockenen  drei  Gefahrlinnen  zu 
seinem  am  Meeresufer  bereiten  und  mit  Hippokampen  bespannten  Wagenj 
Cupido  besteigt  einen  dieser  Hippokampen  und  ienkt  denselben  mil  umge- 
sturzter  zierlich  gezackter  Triana.  Vorn  ein  Medusenhaupt  in  arabeskenartiger 
Verzierung,  einerseits  eine  Krabbe  in  einem  Festgewinde,  andererseits  ein 
Adler  mit  Donnerkeil  in  den  Klauen.  Auf  der  Kehrseite  ist  folgende  Inschrift 
in  Rclief  zu  lesen: 

L  H.  D.  D.  D.  NEPT.  L.  VERVS.  AVG.  PR.  PROV. 

GER.  ET.  BRIT.  ET.  HEREN.  APOL.  ES. 

ET.  C.  LVC.  ET.  HER.  BRIT.  F.  V.  S.  L.  L.  M. 

also :  in  honorem  domns  divinae  deo  Xepfuno  L.  Verns  Angusfalis  proairafor 
provinciarnm  Germaniae  ef  Brifanniae  ef  Herennins  Apollinaris  Essenius 
ef  C.  Lucceius  ef  Herennins  Brifannicus  fecemnf  vofa  solvenfes  laefi  libenfer 
merifo.  —  Das  Kastchen  steht  auf  vier  Lowenklauen  und  soll  in  der  Umgegend 
von  Mainz  gefunden  sein;  an  der  Riickseite  sind  silberne  Haspen  angebrachL" 
Mira  haec  inscriptio  quamvis  jam  Gerhardo  jure  suspicionem  moverit,  tamen 
Bekkerus  in  ephemeridibus:  Periodische  Blatter  der  Vereine  von  Kassel, 
Darmstadt,  Mainz,  Wiesbaden  und  Frankfurt  1855.  nr.  6.  novam  hujus  operis 
interpretationem  proposuit;  nobis  autcm  non  minorem  suspicionem  movet  sym- 
plegma  in  operculo  acerrae  scalptum,  quod  quidem  anaglypho  a  Montefalconio 
CL'Antiquite  expliquee  T.  I.  P.  I.  p.  70.  tab.  XXXIH.  10.)  ex  Admirandis  Romae 
antiquae  reddito  ila,  ut  ovum  ovo,  simile  est.  Qua  in  re  cum  fraudem  mani- 
festam  cognovissemus,  Ludovicum  Lindenschmit,  Musei  Romano-Germanici,  quod 

2 


4 

bendum  servabatur,  quas  in  monumentis  Romanis  non  raro  in  camillorum 
roanibus  videmus;  sed  turibulum  nostrum  unicum  Musei  Caroliruensis  Ksi(xYi- 
^iov  appellare  non  dubitamus. 

Turis  ^)  usus  in  sacrificiis  omnium  antiquorum  populorum  pervulgatus 
fuit  et  Babylone  audimus  tam  profusam  ejus  consumtionem  fuisse,  ut  quot- 
annis  annuo  Beli  festo  millena  talenta  turis  cremarentur  -^) ;  ibidem  ante 
aureas  Jovis  Junonis  et  Rheae  statuas  duo  vasla  turibula  aurea,  trecente- 
norum  talentorum  pondus  habenlia,  stetisse  narrat  Diodorus  Sic.  11,9.;  Euel- 
thon,  Salaminis  Cypriae  tyrannus,  Delphis  in  Corinthiorum  thesauro  turibulum 


Moguntiaci  floret,  conservatorem,  viruui  haruin  rerum  in  paucis  peritum,  per  lil- 
leras  consuluimus,  si  quid  de  hujus  generis  veteratore  sciret.  Is  nobis  d.  xi.  m. 
Sept.  h.  a.  respondit,  esse  Moguntiaci  artificem,  ex  ossibus  inter  antiquorum  aedi- 
iiciorum  rudera  etFossis  varia  opera  conficientem  et  in  id  intentum,  ut  Britan- 
norum  curiositati  satisfaciat  et  cruinenam  auro  onustam  sublevet.  Ex  hac  offi- 
cina  vix  dubitari  potest  quin  suspecta  ista  acerra  et  ah'a  supellex  ossea  pro- 
dierit,  ex  qua  nominanda  est  nova  et  inaudita  pectinis  species,  in  parte  supe- 
riore  Jovis,  Martis  et  Mercurii  imagines  exhibentis,  addita  inscriptione : 

J.  M.  ME. 
0.  M.  C. 

dignum  opus,  quod  septuaginta  quinque  libris  sterlinis  Anglus  quidam  repen- 
deret!  Yideant  igitur  artis  antiquae  amatores,  qui  novissimo  tempore  ossea 
supelleclile  musca  sua  ornaverunt,  ne  carbones  pro  thesauro  emerint.  Quo 
lectores,  raroMoNTEFALcoNii  libro  carentes,  suo  judicio  uti  possent,  anaglyphum 
illud  Romanum  in  tab.  II.  delineandum  curavimus. 

24)  Quae  ad  patriam  variasque  per  mercaturam  vices  turis  pertinent,  ea  omnia 
C.  RiTTERUs  in  geographia  Arabiae  (Erdkunde  P.  XII.  p.  356  —  372)  ita  con- 
gessit,  ut  nihil  reliquerit  intactum. 

25)  Herod.  I,  183.  Quanti  tus  in  orbe  antiquo  aeslimatum  sit,  optime  inlelligitur  ex 
eo,  quod  magi  ex  Oriente  ad  adorandum  Jesum  Christum  profecti  proximum 
ab  auro  locum  turi,  tertium  myrrhae  attribuerunt. 

visu  dignnm  dedicavit  ^^ ;  in  pompa  Dionysiaca  a  Ptolemaeo  Philadelpho 
Alexandriae  instituta  Victoriae  aureis  alis  ornatae  turibula  sex  cubitos  alta 
tulerunt  ^^);  rex  Indiae  cum  se  in  publico  conspici  patiebatur,  turibula 
argentea  ministri  ferebant,  totumque  iter,  per  quod  ferri  destinaverat,  odo- 
ribus  complebant  ^^).  Quam  communis  apud  privatos  turibulorum  usus  fuerit 
apparet  ex  Ciceronis  oratione  in  Verrem  IV,  21.:  „domus  erat  ante  islum 
praetorem  nulla  pauUo  locupletior,  qua  in  domo  haec  non  essent,  etiam  si 
praeterea  nihil  esset  argenti,  patella  grandis  cum  sigillis  ac  simulacris  deo- 
rum,  patera,  qua  mulieres  ad  res  divinas  uterentur,  tnribulum.  Haec 
autem  omnia  antiquo  opere  et  summo  artificio  facta."''  Hac  ipsa  de  causa 
Verres  in  omnibus  turibulis,  quaecunque  in  Sicilia  fuerunt,  hoc  tenuit  insti- 
tutum,  ut  cum  inspicienda  poposcisset,  evulso  emblemate  remitteret.  Mater 
Idaea  cum  Romam  transportaretur,  primores  civitatis  matronae  eam  Ostiae 
accepere,  atque  per  manus,  succedentes  deinceps  aliae  aliis,  omni  efiiisa 
civitate  obviam,  turibulis  ante  januas  positis^  qua  praeferebatur ,  alque 
accenso  thure,  precantibus,  ut  volens  propitiaque  urbem  Romam  iniret,  in 
aedem  Victoriae,  quae  est  in  Palatio,  pertulere  ^^).  Denique  Ausonius  ^'^) 
inter  usitatissima  sacrificiorum  vasa  turibulum  nominat: 

Turibula  et  paterae,  quae  lertia  vasa  deum?  lanx. 

Itaque  quum  non  modo  in  Sicilia,  ut  dicit  Cicero  loco  supra  laudato,  sed  in 
toto  orbe  antiquo  per  omnia  tempora  incredibilis  fuerit  turibulorum  multitudo, 


26)  Herod.  IV,  162. 

27)  Callixenus  in  quarto  de  Alexandria  libro  apud  Alhen.  V.  p.  197.  e. 

28)  Curt  VIII,  6. 

29)  Liv.  XXIX,  14. 

30)  Technopaegn.  XII.  per  interrogationem  el  responsionem  5. 

2* 

miruai  sane  ^O  videtur,  antiquitatem,  quae  tam  largam  levissimi  pretii  supellec- 
tilem  ad  nostram  aetatem  transmisit,  totum  hoc  monumentorum  genus  nobis  invi- 
disse.  Vasorum  quidem  jactura  partim  ab  ipso  melalli,  ex  quo  ea  facta  esse 
vidimus,  pretio  repetenda  est,  partim  ab  eo,  quod  Christianae  doctrinae  prae> 
conibus  propositum  fuit,  ut  cum  sacris  paganorum  etiam  sacrorum  apparatum 
exstirparent ;  sed  in  monumentis,  praesertim  in  anaglyphis  et  vasis  pictis, 
quae  nobis  fere  omnes  et  publicae  et  privatae  vitae  actiones  repraesentant, 
nuUam  usquam  turibuli  imaginem  inveniri,  id  quidem  Fortunae  ludibrio  attri- 
buendum  esse  videtur.  Etiamsi  propter  diversam,  quam  cognovimus,  turi- 
bulorum  magnitudinem  formamque  ad  ararum  similitudinem  fictam  nonnulla 
in  monumentis  obvia  ^^)^  quae  hodie  aras  vocare  solent,  rectius  irr/x^xi  vel 
6u[AixTr'pia  (sive  turibula)  vocari  velis  statuere,  tamen  parva  illa,  ut  ad  templo- 
rum  ita  ad  privatae  uniuscujusque  domus  supellectilem  pertinentia  vasa,  quibus 
nostrum  adnumerandum  est,  desideramus. 

Superest,   ut  ad  opus  caelatum,  quo  turibulum  nostrum  omatum  est, 
explicandum  accedamus.  In  quo  primum  locum  tenet  leonis  et  suis  symplegma 


31)  lllud,  quod  Mich.  Ang.  Causeus  CDe  la  Chausse)  Mus.  Rom.  T.  II.  Tab.  IX.  et 
ex  eo  MoNTEFALcoNius  L'Ant.  Expl.  T.  II.  P.  I.  pl.  XV,  2.  nullo  seu  publico  seu 
privalo  museo,  ad  quod  pcrtineret,  nominato  profert,  instiluendorum  lecto- 
ruin  causa  delineatum  esse  videtur. 

32)  Aris  proprium  est,  ut  loco  suo  fixae  sinl,  turibulis  et  iayi^xiq  7rspi<popYiTai;,  ut 
loco  moveri  possint;  cf.  EusL  ad  Od.  H.  p.  1575,  43:  ort  Ss  ou  [xovov  xara 
YTti  iTj^xoxi  7:up6?  y,<7av  aXXa  xal  7r£ptpoipr,Tai ,  StJXov  i'A  toO,  erofxxzudav  x.x\ 
6'j|jLiaTr^pia  )(pu<Ta  xal  i(T/x^xi  iTziyjtunoi  Qex  Callixeno  supra  not.  27.  laudato). 
Itaque  in  anaglypho  Musei  Pio  -  Clem.  T.  V.  tabula  XXII.  quod  Heerenius 
juvenis  in  Commenfafione  in  opns  nnfiqxmm  caelatum  Mnsei  Pio  -  Ctem. 
Rom.  i?86.  ad  Orestis  parricidium  referendum  esse  primus  vidit,  illud  quod 
puer  altero  genu  innixus  manibus  tollit,  turibulum  potius  vel  £i7/apav,  quam 
aram  dixeris. 


»-r 

cum  noyitate  tum  intimo  cum  religione  Assyriorum  et  Babyloniorum  nexa 
memoratu  dignum.  Leonem  in  his  monumentis  sexcenties  obvium  propter 
igneam  naturam  suam  Soli  sacrum  fuisse  non  est  quod  multis  demonstremus. 
6ed  cum  sol  modo  salutarem  modo  pestiferam  in  rerum  naturam  vim  ex- 
serat,  leonis  in  monumentis  repraesentati  varia  est  significatio.  Usitatissimum 
esl  leonis  bovem  vel  cervum  dilacerantis  ^^)  symplegma,  quod  ex  Oriente 
profectum  etiam  a  Graecis  receptum  est  ^^.  Hac  imagine  vis  solis  terram 
et  tenera  animalia  (i.  e.  bovem  et  cervum)  aestu  et  siccitate  evertens  expri- 
mitur ;  viri  autem  leonem  comprimentis  vel  trucidantis  syraplegma,  in  Assyriis, 
Babyloniis  et  Persicis  monumentis  lapideis,  cylindris,  sigillis  aliisque  millies 
repetitum,  Deum  averruncum,  £rix.ouptov,  significat,  sive,  si  mavis,  Herculem 
Assyrium,  quem  in  monte  prope  Ninum  sito,  cui  nomen  Sambulos,  prae- 
cipua  religione  cultum  esse  Tacitus  refert  Annal.  XII.  13.  ^^)  Rariora  sunt 
monumenta  salutarem  solis  vim  repraesentantia ,  quibus  nostrum  adnume- 
randum  est,  suem  a  leone  compressam  exhibens. 

Ut  columba  in  Venerem  prona  et  foecunditate  insignis  Babylone,  quae 
Jeremiae  (L,  16.)  urbs  columbae  vocatur,  in  Cypro,  in  Eryce  Siciliae  monte 
aliisque  locis   Veneri   in   deliciis   fuit,    ita   eandem  ob   causam  sus   ^*^)    in 


33)  V.  Layard,  the  monuinents  of  Niniveh.  Lond.  1853.  tab.  9.  45.  46.  48.  53. 
Lajard,  Recherches  sur  le  culle  de  Venus.  PI.  VII,  1—4.  XVII. 

34)  V.  tabulam  fictilem  Neapoli  repertani  apud  Gerh.  Mon.  Ined.  Tah.  LXXVIII. 
De  magno  aliorum  ejusdem  generis  monumentorum  numero  tacemus. 

35)  V.  R.  RocHETTE,  Hercule  Assyrien  et  Phenicien,  considere  dans  ses  rapports 
avec  rHercule  grec,  principalement  a  Taide  des  monuments  figures.  Paris 
1848. 

36)  Clem.  Alex.  Paedag.  3.  Mosaicam  legem  quae  Judaeos  carne  suina  vesci  velarel, 
datam  censet  ^ia  t6  jcaTco^sps;  ei;  Tjvo-jGtxv  sivxt  to  ^<oov.  Cfr.  Plin.  H.  N. 
X,  63.:  sues  tantum  coitu  spumam  fundere:  verrem  subanlis  voce  audita,  nisi 

Syria  ^O  ©'  Cypro  ^^),  insula  Phoeniciarum  et  Assyriarum  religionum  plenfi, 
Veneri  sacra  fuil.  Callimacho  vel  Zenodoto  auctore  Argivi  Veneri  suem 
immolabant  festumque  Hysteria  appellabant  ^^).  Ad  euiidem  cultum  referendum 
est  quod  a  Corinthiis  cunnus  x^^'^?'^' **0?  «  Romanis  porca^O  vocabatur,  et  nup- 
tiarum  initio  nova  nupta  porcum  immolabat  ^^).  Eadem  de  causa  Graeci,  prae- 
sertim  Athenienses,  Cereri,  quam  tanquam  foecunditatis  patronam  coluerunt, 
suem  sacraverunt  et  in  mysteriis  Eleusiniis  immolaverunt^-"^),  ad  quem  morem 
fictilia  feminarum  porcellum  manibus  tenentium  simulacra  in  magna  Graecia 
inventa  referenda  sunt  ^*).  Itaque  quum  Orientis  et  Occidentis  populos 
eandem  rem    eadem   imagine  exprimentes  videamus,    a  vero   non  multum 


admittatur,  cibum  non  capere  usque  in  maciem;  feminas  tantum  efferari,  ut 
hominem  lacerent 
37)  Luc.  de  Dea  Syr.  54:  (jua;  Se  (xouva?  ivayea?  vojAt^ovTe;  oote  Ououdiv  ouTe  <7i- 
TeovTat.    aXXot  S'  oO  <7<pea;  dvayea;  xXka.  tepou?  voy-t^ouct.    opviOtov  Te  auTeotct 
TrepiTTepr,  Weet  /pyi[/.a  tpoTaTOv. 
38}  Antiphan.  apud  Athen.  II.  p.  95  s. : 

iv  T?i  Kuxpw  ^'  ouTo)  cptXTiSei  Csc.  'A^ppoStTYi)  Tat?  UdtV 
SeoxoTa,  oj(7T£  mcaTO(paY£tv  aTrcipce 
t6  ^('Sov,  tou;  Se  pou?  7ivaY5ta(Tev. 

39)  Athen.  III.  p.  95  s. 

40)  Suid.  yoX^o<;.  t6  ^wov.  xapa  KoptvOtot?  Se  t6  yjvatxetov  at^otov.  ev9ev  jcal  Trapot- 
{/.ta-  Axpo/CoptvOia  eoixa?  j^otpo7ra>>.y,Getv.  ixvTt  tou,  eot^ca;  [XKjOapur.deiv  £v  KopivGw. 
•TroXXai  yap  ixzX  eTaipat, 

41)  Yarro  R.  R.  II,  4.:  mulieres,  maxime  nutrices,  naturam  qua  feminae  sunt,  in 
virginibus  appellant  porcam,  ut  Gracci  "/pX^ow,  significantes  esse  dignam  nup- 
tiarum. 

42)  Varr.  R.  R.  II,  4,  9. 

43)  Suid.  )(^otpto>v  (xu(rTy,pt/Cc3v.  ev  Toti;  p.uTTDpioK;  r^;  Avi|jt,TfiTpo(;  ^rotpo?  eQusTO.  avojteiTai 
yap  t6  ^wov  t*^  Seto. 

44)  V.  Caylus  Recueil  VI.  37.  E.  Gerhard,  Mon.  Ined.  Tab.  XCIX.  1-4.  6.  7. 
9-13. 

aberrabimus ,   si  suem  a   leone    compressam   ad   vernum    solem    referimus, 

cnm  terra  genitalia  semina  poscente  se  miscentem,  et  Orientis  more  eandem 

sententiam   imagine  repraesentatam  videmus,    quam  in   eg^regio    fragmento 

Danaidum  apud  Athenaeum  XIII.  p.  600  a.  verbis  expressit  Aeschylus: 

ipy.  j;,£v  a-j^vo;  oOpavdr  TpcS«7ai  /96va, 
Ipo);  hi  yaiav  Xajx^avsi  ^^'i.u.ou  Tu^stv, 
oa^po;  S'  ax'  euvaovTo;  oOpavoO  ttstwv 
ex'j5£  Y3ti3cv  111  ^e  TixTeTat  jipoTot; 
[AyAtov  TS  fioT^a;  /.ai  ^tov  Ayiar.Tptov. 

Similiter  Virgilius  Georg.  II,  324  sqq. 

Vere  lument  lerrae  et  genitalia  seinina  poscunl. 
Tum  pater  omnipotons  foecundis  imbribus  Aether 
Coniugis  in  grcmium  laetae  descendit,  et  omnes 
Magnus  alit,  magno  commixtus  corpore,  foetus.  ' 

Avia  tuni  resonant  avibus  virgulta  canoris, 
Et  venerem  cerlis  repetunt  armenta  diobus; 
Parturit  almus  ager,  Zephyrique  tepentibus  auris 
Laxant  arva  sinus;  supcrat  tener  omnibus  humor, 
Inque  novos  soles  audent  se  germina  tuto 
Credere,  nec  metuit  surgentes  pampinus  austros, 
Aut  actum  coelo  magnis  aquilonibus  imbrem, 
Sed  trudit  gemmas  et  frondes  explicat  omnes. 

PauUo  difficiliores  ad  explicandum  feles  *^)  videntur  ab  utroque  hujus 
symplegmatis  latere  jacentes.    Felium  quidem  et  leonum  cognatio  non  latuit 


45)  Felesne  essent  an  canes  aurei  haesitans  Guil.  Rappium  adii,  Zoologiae  profes- 
sorem  illustrissimum ,  qui  corporis  universi  caudaeque  longitudinem ,  caput 
rotundum,  pedes  crassos  felibus  convenire  docuit.  Idem  de  porca  prominen- 
tibus  dentibus  caninis  conspicua  animum  advertit  ad  Phacochaerem  Aeliani, 
coll.  G.  CuviER,  le  rcgne  animal,  mamraifcres  pl.  80,  2  (ed.  illustree).  Ruep- 
PELL,  Atlas  zu  der  Reise  im  nordlichen  Africa.  Ersle  AbtheilUng.  Zoologie. 
Tab.  25. 

veteres,  ut  yidemus  ex  Plinio  H.  N.  XI,  37,  65.  ,,leonibus,  pardis  omnibus- 
que  generis  ejus,  etiam  felibus,  lingua  imbricatae  asperitatis  ac  limae  similis^^; 
sed  si  quis  hac  ratione  ductus  nostri  monumenti  feles  leoni  tanquam  asseclas 
adjungere  velit,  a  vero  videatur  aberrare.  Nam  non  scientiae  naturalis,  ad 
suas  quaeque  aniraalia  classes  referentis,  leges,  sed  peculiares  quaedam,  in 
bestiarum  indole  expressae,  virtutes  antiquitati  ea,  quae  de  Diis  et  rerum 
natura  docuit,  imaginibus  involvere  solitae^^  obversatae  sunl;  atque  in  his 
arcanae  doctrinae  involucris  tantum  populorum  longis  locorum  intervallis 
sejunctorum  deprebendimus  consensum,  ut,  quamvis  de  felium  apud  Assyrios 
cultu  nihil  neque  litteris  neque  monumentis  traditum  habeamus,  non  dubi- 
temus  ea,  quae  de  Aegyptiorum  religione  scimus,  ad  Assyrios  transferre. 
In  Aegypto  feles  Bubasti  praecipua  veneratione  gavisas  el  communem  omnium 
quae  per  Aegyptum  mortuae  essent  felium  sepulturam  in  illa  urbe  fuisse  tradit 
Herodotus  (H,  67).  Dea  Bubastis,  quam  cum  Artemide  Graecorum  *0i  C"™ 
Diana  Romanorum  eandem  esse  dicunt,  felis  caput  gerebat;  sed  cum  pater 
historiae  plerumque  arcanam  doctrinam  evulgare  religioni  duxerit,  interpre- 
tationis  pensum  nobis  reliquit. 

Felis  oculis  praedita  noctu  cernentibus  cum  noctis  amica  et  foecun- 
ditate  sua  non  minus  quam  porca  insignis  sit,  Bubasti  sive  Artemidi,  quae 
et  ipsa  Lunae  nomine  nocturno  curru  per  coelum  vehitur  et  parientibus 
succurrit,  sacra  fuit.    Sed  cum  Damascius^^)  religionem  Aegyptiorum,  qualis 


46)  Philoslr.  Vit.  Apollon.  II,  i.  ^uj/.[io>.wtov  TpoTTOv,  w  ^ip^apoi  TrivTe;  i;  toc  tepx 

47)  Steph.  Byz.:  Bo'jPa<TT6?  t£  TzokiQ  /.al  lepov  'ApTeat^o;. oi  Se  Xb^uizzioi  Bou- 

PaoTOv  Tov  aiXoupo^»  <paci. 

48)  Damascii  philosophi  Platonici  quaestiones  depriinis  principiis  ed.  Jos.  Kopp. 
1826. 

8ua  aetate  fuit,  optime  paucis  lineis  ita  describat,  oTt  Sixiprcixoi  eici  TroXXaxo^ 
Tidv  xaG'  evbXTiv  u(ps(rT(aTb)v ,  et  haec  ipsa  ratio  non  de  Aegyptiis  soUs,  sed  de 
tota  antiquitatis  religione  valeat,  Artemidis  natura  non  hoc  uno  ministerio 
absolvitur,  sed  antiquissimis  temporibus  quum  Aegyptus  in  varia,  quorum 
suos  quodque  Deos  haberet,  regna  divideretur,  Bubastis  sive  Artemis  pri- 
maria  cognominis  provinciae  Dea  fuit,  quae  eodem  modo,  quo  Artemis 
Ephesiorum  et  Magnetum  ad  Maeandrum  et  Diana  Persica,  generatricem 
naturae  vim  repraesentaret  et,  nomine  tantum  diversa,  eadem  esset,  quae 
Mylitta  Assyriorum  ^^). 

Ita  symplegmate  nostro  idem,  quod  variis  imaginibus  expressum 
omnium  Orientis  religionum  quasi  centrum  est  et  cardo,  repraesentatur, 
vis  generans  et  natura  semen  recipiens  receptoque  novos  semper  fetus 
procreans. 

Si  imitari  vellemus  quosdam  intrepide  ad  ultimos  conjecturae  limites 
progredientes,  felibus  adjectis  possemus  induci,  ut  turibulum  nostrum  sub 
vicesima  secunda  Bubastiorum  regum  dynastia,  in  qua  non  pauca  Assyria 
nomina  inveniri  supra  (p.  6)  vidimus,  in  usu  fuisse  et  ex  hujus  urbis  ruinis 
effbssum  esse  statuamus;  sed  cum  iis  potius,  qui  se  multa  nescire  fateantur, 
quam  iis,  qui  se  omnia  scire  autument,  adsentiamur,  hanc  quaestionem  in- 
tactam  relinquimus  et  pauca  de  canibus,  in  adverso  turibuli  latere  effictos 
adjicimus. 

Qui  canem  et  leonem  in  monumento,  Babyloniae  aut  Assyriae,  terris 
astrologiae  studio  deditissimis,  adjudicando  conspexerit,  non  potest  non  memi- 
nisse  Horatii  Ep.  I.  10,  15  sqq.: 


49)  Yide  Creuzer,  Symbol.  I.  p.  233  et  noslram  dissertat.  de  Nemesi  Graecorum 
p.  7  sqq. 

Est  ubt  plus  tepeant  hiemes ,  ubi  gratior  aura 
Leniat  et  rabiem  Cani$  et  momenta  Leonis, 
Cum  semel  accepit  solem  furibundus  acutum? 

Sed  ne  huic  viae  insistamus  monet  numerus  pluralis  canum,  in  turi- 
bulo  nostro  efBctorum,  quare  malumus  cogitare  de  canibus  sacris  templo, 
cujus  usui  turibulum  nostrum  inserviit,  adscriptis  ^'0;  sed  hac  ipsa  Siru 
ratione  habita  canes  inter  sacra  Aegyptiorum  animalia  relatos  esse  proba- 
bile  videtur  ^^). 

In  latere  averso  florum  ornamenta,  Maeandri  flexiones  imitantia  ficta 
sunt.  In  parte  anteriore  caput  muliebre  conspicitur,  quod  quia  nonnisi  orna- 
menti  locum  habet,  austeris  quibus  sacra  Assyriorum  ars  continebatur,  legibus 
exemtum  esse  videtur  et  ad  Graecae  artis  elegantiam  proxime  accedit. 
Neque  notatu  indignum  videtur,  in  Romanis  acerris  vel  in  latere  adverso 
vel  in  hoc  ipso  loco  Medusae  caput  positum  esse,  quod  nec  falsarius 
Moguntiacus  festivae  suae  merci  afBgere  neglexit.  Ex  hac  similitudine  si 
Graecarum,  quos  Romani  imitati  sunt,  turibula  ad  Assyriorum  et  Baby- 
loniorum  exemplum  facta  fuisse  concludimus,  vix  est  quod  temeritatis  cul- 
pam  timeamus;  nam  cum  ture  etiam  turibula  a  Phoenicibus,  qui  commer- 
cium  inter  Orientem  et  Occidentem  sustinuerunt ,  ad  Graecos  advecta  esse 
necesse  est. 

In  parte  posteriore  (Tab.  I.  nr.  3),  si  opus  detritum  recte  digno- 
vimus,  rude  et  inconditum  Deae  alatae  simulacrum  effictum  est. 


50)  Th.  Panofka  CArchaolog.  Zeitung  1856.  nr.  92.  p.  212)  nuper  Aeliani  H.  A. 
XI,  20.  testimonio  docuit,  Adranum,  daemonem  beneficum,  per  totam  Siciliam 
cultum,  mille  canes  in  templo  suo  aluisse.  Ut  de  felium,  ita  etiam  de  canum 
apud  Assyrios  cultu  nihil  sicmus. 

51)  V.  Crruzer  et  Baf.hr  ad  Herod,  H,  67. 

Haec  erant,  Viri  niustrissimi  atque  Amplissimi,  quae  de  antiquissimo 
taribulo  gratulationibus  nostris  boni  ominis  causa  subjungere  volmmus.  Vos 
autem,  ut  litteras  has,  Academiae  nostrae  jussu  et  auctoritate  ad  Vos  datas, 
ea,  qua  scriptae  sunt,  benevolentia  accipiatis  rogamus,  persuasumque  ha- 
beatis,  nos  quo  majore  terrarum  intervallo  a  Vobis  sejuncti  sumus,  eo  arden- 
tiore  rerum  Vestrarum  studio  teneri  Vobisque  optima  quaeque  apprecari. 
Quare  festos  quos  nobis  indixistis  dies  piis  votis  prosequemur  laetisque 
plausibus  sive  praesentes  sive  absentes  Horatio  (Od.  IV,  2,49.)  praeennte 

Jo  triumphe 
Non  semel  dicemus,  Jo  trlumphe, 
Civitas  omnis;  dabimusque  Divis 
Tura  benignis. 

Dabamus  in  Academia  Tubingensi  die  xx.  m.  Sept.  a.  MDCCCLVI. 

